པར་ཁང་ཆེན་མོ་ནི།སྤྱི་ལོ་ལོར་སྐབས་དེའི་ཕར་ཕྱིན་སྐབས་དང་པོའི་འཛིན་གྲྭས་གསར་དུ་བཞེངས།ནང་རྟེན་ལ།གཞུང་ཆེན་བཀའ་པོད་ལྔའི་རྩ་བའི་པར་ཤིང་དང་།རྗེ་བཙུན་ཡིག་ཆའི་སྐོར་གྱི་པར་ཤིང་།ཡབ་རྗེ་གསུང་འབུམ།ལམ་རིམ་ཆེན་མོ།ལམ་སྔགས་ཚིགས་བཅད་མ།དགོན་པའི་བཅའ་ཡིག་སོགས་ཀྱི་པར་ཤིང་མང་པོ་བཞུགས་པར་གྲགས་ལ།རིག་གསར་སྐབས་པར་ཤིང་ཚང་མ་མེར་བསྲེགས་ཏེ་འཇིག་ཟིན།ཁང་བ་རྣམས་སྐབས་དེའི་རྒྱའི་ལས་བྱེད་རྣམས་ཀྱི་སྡོད་གནས་སུ་བསྒྱུར།སྤྱི་ལོ་ལོར་པར་ཁང་དགོན་པར་ཕྱིར་སྤྲད་པ་དང་།ད་ལྟ་ཐོག་ཤོད་དུ་པར་ཁང་ཡོད་ལ།འོག་ཤོད་དུ་ས་ཐག་རིང་གི་དགེ་འདུན་པ་རྣམས་ཀྱི་བཞུགས་ས་བྱས་ཡོད།པར་ཁང་ནང་དུ་གཞུང་ཆེན་བཀའ་པོད་ལྔའི་རྩ་བའི་པར་ཤིང་དང་།ལམ་རིམ་ཆེན་མོ།ལམ་སྔགས་ཚིག་བཅད་མ་སོགས་ཀྱི་པར་ཤིང་མང་པོ་དང་།སྐུ་འདྲ་སྣ་ཚོགས་ཀྱི་པར་ཤིང་སོགས་བཞུགས་པར་མ་ཟད།ད་དུང་བཀའ་བསྟན་གཉིས་དང་།རྗེ་ཡབ་སྲས་གསུམ་གྱི་གསུང་འབུམ།ཡབ་རྗེ་སྐལ་ལྡན་རྒྱ་མཚོའི་གསུང་འབུམ།རྗེ་བཙུན་ཡིག་ཆའི་སྐོར་གྱི་དཔེ་ཆ།སྐྱེས་ཆེན་དམ་པ་རྣམས་ཀྱི་གསུང་འབུམ་སོགས་གསུང་རབ་ཀྱི་པོད་ཏི་མང་པོ་བཞུགས།